**ORDIN nr. 963/24.05.2022**

privind aprobarea Procedurii de implementare a măsurii “Granturi pentru capital de lucru acordate entităților din domeniul agroalimentar” din cadrul schemei de ajutor de stat instituită prin Ordonanța de urgență a Guvernului nr. 61/2022 privind unele măsuri pentru acordarea de microgranturi și granturi pentru capital de lucru

entităților din domeniul agroalimentar cu finanțare din fonduri externe nerambursabile

**Având în vedere:**

* prevederile Decretului Președintelui României nr. 1132 privind numirea Guvernului României,

publicat în Monitorul Oficial Partea I nr. 1124/25.11.2021;

* prevederile Ordonanței de urgență a Guvernului nr. 61/2022 privind unele măsuri pentru acordarea de microgranturi și granturi pentru capital de lucru entităților din domeniul agroalimentar cu finanțare din fonduri externe nerambursabile, aferente Programului operațional Competitivitate 2014-2020, în contextul crizei provocate de pandemia de COVID-19;
* prevederile Cadrului Temporar pentru măsuri de ajutor de stat de sprijinire a economiei în contextul pandemiei de COVID-19;
* prevederile Contractului de finanțare nr. 1/4.1.2/20.05.2022 încheiat cu Ministerul Investițiilor și Proiectelor Europene prin Autoritatea de Management pentru Programul Operațional Competitivitate;
* prevederile Hotărârii Guvernului nr 1327/2021 privind organizarea și funcționarea Ministerului Antreprenoriatului și Turismului, cu modificările și completările ulterioare;
* Referatul de aprobare nr.140813/DGAPF/23.05.2022 întocmit de către Direcția Generală Antreprenoriat și Programe de Finanțare.

**În temeiul***:* prevederilor art. 10 alin. (6) din Hotărârea Guvernului nr. 1327/2021 privind organizarea și funcționarea Ministerului Antreprenoriatului și Turismului, cu modificările și completările ulterioare

**Ministrul antreprenoriatului și turismului, emite următorul**

**ORDIN**

**Art.1.** Se aprobă Procedura de implementare a măsurii “Granturi pentru capital de lucru acordate entităților din domeniul agroalimentar” din cadrul schemei de ajutor de stat instituită prin Ordonanța de urgență a Guvernului nr. 61/2022 privind unele măsuri pentru acordarea de microgranturi și granturi pentru capital de lucru, prevăzută în anexa care face parte integrantă din prezentul ordin.

**Art.2.** Direcția Generală Antreprenoriat și Programe de Finanțare și Agențiile pentru IMM, Atragere de Investiții și Promovare a Exportului vor duce la îndeplinire prevederile prezentului ordin.

**București, 24.05.2022**

**Ministru**

**Constantin-Daniel CADARIU**

**SECRETAR GENERAL**

**Darius-Georgel VODĂ**

**Direcția Juridică și Administrare Societăți**

**Director**

**Veronica-Dănuța GEORGESCU**

**Serviciu Avizare Acte Normative și Administrative**

**Șef Serviciu**

**Simona Maria CURCĂ**

**Direcția Economică**

**Director adjunct**

**Alina Bianca DĂNCESCU**

**Direcția Generală Antreprenoriat și Programe de Finanțare**

**Director general**

**Camelia Luciana TAINĂ**